open-index/open-wikipedia-markdown huggingface dataset:
Ernsts Hopenbergs

**Ernsts Hopenbergs** (; dzimis , miris ) bija vācu peldētājs un ūdenspolo spēlētājs, divu olimpisko zelta medaļu ieguvējs.

Hopenbergs 1900. gada vasaras olimpiskajās spēlēs Parīzē startēja divās peldēšanas disciplīnās. 200 metru peldēšanā uz muguras viņš ar fināla rezultātu 2:47.0, izcīnīja zelta medaļu. Viņš bija arī Vācijas peldēšanas komandas *Deutscher Schwimm Verband Berlin* pārstāvis. Šī komanda 200 metru komandu peldēšanā izcīnīja zelta medaļu.

1988. gadā viņš tika iekļauts Starptautiskajā peldēšanas slavas zālē.

## Atsauces

## Ārējās saites
* Ernsts Hopenbergs (SOK profils) 
* Ernsts Hopenbergs (Olympedia profils) 
* Ernsts Hopenbergs (Sports Reference profils)
Heibergers (peldētājs)

**Heibergers** () bija franču peldētājs. Startējis 1900. gada vasaras olimpiskajās spēlēs Parīzē.

Viņš olimpiskajās spēlēs piedalījās brīvā stila 4000 metru peldēšanā. Šajā disciplīnā viņš piedalījās tikai kvalifikācijas kārtā, kur nefinišēja.

## Atsauces

## Ārējās saites
* Heibergers (SOK profils) 
* Heibergers (Olympedia profils) 
* Heibergers (Sports Reference profils)
Zalcburgas lidosta

**Zalcburgas lidosta** () arī **V. A. Mocarta Zalcburgas lidosta** () ir starptautiska lidosta Austrijas ziemeļos, uz rietumiem no Zalcburgas centra. Pēc pasažieru skaita otra lielākā lidosta valstī. Nosaukta komponista Volfganga Amadeja Mocarta vārdā. Lidosta lielā mērā apkalpo apkārtējos slēpošanas kūrortus.

Neskaitot čārterlidojumus, lidostā regulārus pasažieru aviopārvadājumus 2020. gadā nodrošināja aviosabiedrības *[[Air Alsie]]*, *[[airBaltic]]*, *[[Air Serbia]]*, *[[British Airways]]*, *[[easyJet]]*, *[[Eurowings]]*, *[[Finnair]]*, *[[flydubai]]*, Flynas, *[[Jet2.com]]*, *[[Lufthansa]]*, *[[Luxair]]*, *[[Pobeda (lidsabiedrība)|Pobeda]]*, *[[Ryanair]]*, *[[S7 Airlines]]*, *[[Scandinavian Airlines]]*, *[[SkyUp]]*, *[[Sun d'Or]]*, *[[Transavia]]*, *[[TUI Airways]]*, *[[Turkish Airlines]]*, *[[Ukraine International Airlines]]* un *[[Wizz Air]]*. Visu sezonu lidojumi notiek uz 11 valstīm (tās ir AAE, Dānija, Krievija, Lielbritānija, Nīderlande, Norvēģija, Serbija, Somija, Turcija, Vācija un Zviedrija), bet sezonāli — vēl uz 12 valstīm (tās ir Bulgārija, Grieķija, Igaunija, Itālija, Izraēla, Īrija, Kipra, Latvija, Luksemburga, Saūda Arābija, Spānija, Ukraina).

Internetā klejo populārs stāsts, ka tūristi tik bieži atlido uz Austriju Austrālijas vietā, ka Zalcburgas lidostā iekārtota speciāla vieta palīdzībai šādiem neveiksminiekiem. Tomēr patiesībā tā bija elektronikas preču kompānijas reklāma, ko noņēma 2022. gadā.

## Atsauces

## Ārējās saites

*
Insbrukas lidosta

**Insbrukas lidosta** () ir starptautiska lidosta Austrijas rietumos, uz rietumiem no Tiroles galvaspilsētas Insbrukas centra. Pasažieru kustība ievērojami pieaug ziemā, kad lidosta apkalpo apkārtējos slēpošanas kūrortus.

Lidosta šajā vietā atrodas kopš 1925. gada. Neskaitot čārterlidojumus, lidostā regulārus pasažieru aviopārvadājumus 2020. gadā nodrošināja aviosabiedrības *[[Austrian Airlines]]*, *[[British Airways]]*, *[[easyJet]]*, *[[Israir Airlines]]*, *[[Jet2.com]]*, *[[Luxair]]*, *[[Pobeda (lidsabiedrība)|Pobeda]]*, *[[Scandinavian Airlines]]*, *[[Transavia]]*, *[[TUI Airways]]* un *[[TUI fly Belgium]]*. Visu sezonu lidojumi notiek uz 4 valstīm (tās ir Austrija, Lielbritānija, Nīderlande, Vācija), bet sezonāli — vēl uz 7 valstīm (tās ir Beļģija, Dānija, Izraēla, Krievija, Luksemburga, Norvēģija, Zviedrija).

## Ārējās saites

*
Grācas lidosta

**Grācas lidosta** () ir starptautiska lidosta Austrijas dienvidos, uz dienvidiem no Štīrijas galvaspilsētas Grācas centra.

Lidosta šajā vietā atrodas kopš 1913. gada. Neskaitot čārterlidojumus, lidostā regulārus pasažieru aviopārvadājumus 2020. gadā nodrošināja aviosabiedrības *[[Air Dolomiti]]*, *[[Austrian Airlines]]*, *[[Corendon Airlines]]*, *[[Eurowings]]*, KLM, *[[Lufthansa]]*, *[[Swiss International Air Lines]]* un *[[Turkish Airlines]]*. Visu sezonu lidojumi notiek uz 5 valstīm (tās ir Austrija, Nīderlande, Turcija, Šveice, Vācija), bet sezonāli — vēl uz 3 valstīm (tās ir Ēģipte, Grieķija un Spānija).

## ‎Satiksme ar lidostu

## Ārējās saites

*
Reforma

**Reforma** () nozīmē nepareizā un neapmierinošā  uzlabošanu vai grozīšanu. Šajā nozīmē vārds tiek lietots kopš 18. gadsimta beigām, un tiek uzskatīts, ka tas ir cēlies no britu muižnieka Kristofera Vivila apvienības kustības, kuras galvenais mērķis bija “parlamentārā reforma”. Reformu parasti uzskata par antitētisku revolūcijai.

Jaunattīstības valstis var veikt plašu reformu klāstu, lai uzlabotu dzīves līmeni, bieži vien ar starptautisku finanšu institūciju un attīstības palīdzības aģentūru atbalstu. Tas var ietvert sevī reformas makroekonomikas politikā, civildienestā un valsts finanšu pārvaldībā.

## Atsauces
2021. gada Salaspils novada domes vēlēšanas

**[[2021. gads|2021]]. gada [[Salaspils novads|Salaspils novada]] domes vēlēšanas** notika  2021. gada Latvijas pašvaldību vēlēšanās. Vēlēšanās Salaspils novada domē ievēlēti 15 deputāti. Vēlēšanās piedalījās 8 kandidātu saraksti, kas kopā sastāvēja no 114 kandidātiem.

Pēc vēlēšanu rezultātiem, kā arī 2017. gada Salaspils novada domes vēlēšanās, uzvarēja Jaunā Vienotība ar 8 no 15 vietām Salaspils novada domē.

## Vēlēšanu norise
Salaspils novadā bija ierīkoti 4 vēlēšanu iecirkņi. Salaspils pilsētā varēja nobalsot LU Bioloģijas institūtā, Salaspils kultūras namā, Salaspils sporta namā un Salaspils sociālajā centrā, bet Salaspils pagastā nebija ierīkots neviens iecirknis.

Oficiālajā vēlēšanu dienā, sestdienā, , iecirkņi bija atvērti no pulksten 7ː00 līdz 20ː00 (), bet ikkatrā iecirknī vēlētājs varēja arī balsot iepriekš — gan pirmdienā, , no pulksten 16ː00 līdz 20ː00 (), gan ceturtdienā, , no pulksten 9ː00 līdz 16.00 (), gan arī piektdienā, , no pulksten 13ː00 līdz 20ː00 ().

Šajā novadā balsstiesīgais vēlētājs varēja nobalsot jebkurā iecirknī, jo vēlētāju noteikšanai tika izmantoti iepriekš sastādīti vēlētāju saraksti. COVID-19 pandēmijas dēļ iecirkņos bija jāievēro dažādi epidemioloģiskās drošības pasākumi, kā, ierodoties iecirknī, bija jāvelk sejas maska, jāievēro divu metru distance no citiem cilvēkiem un jādezinficē rokas, papildus arī tika ieteikts uz vēlēšanām nākt ar savu pildspalvu.

### Balsošanas sistēma
Latvijas Pašvaldības domes vēlēšanu likums nosaka, ka pašvaldības tiek ievēlētas vienlīdzīgās, tiešās, aizklātās, brīvās un proporcionālās vēlēšanās, piešķirot vietas partijām, kuras iegūst vismaz 5% balsu pēc Vebstera—Senlagē metodes. Vēlēšanas parasti notiek reizi četros gados, jūnija pirmajā sestdienā, bet Saeimai ir tiesības pieprasīt ārkārtas vēlēšanas. Ja notiek ārkārtas vēlēšanas un līdz iepriekšējās domes termiņa beigām ir vairāk par diviem mēnešiem, bet mazāk par diviem gadiem, tad dome tiek ievēlēta uz pagarinātu laiku — līdz aiznākamajām noteiktajām pašvaldību vēlēšanām, savukārt ja ir vairāk par diviem gadiem, tad uz saīsinātu laiku — līdz nākamajām noteiktajām pašvaldību vēlēšanām.

Novada domē tiek ievēlēti 15 deputāti, ja iedzīvotāju skaits administratīvajā teritorijā ir zemāks par 30 000.

Tiesības piedalīties Salaspils novada domes vēlēšanās ir Latvijas un citu Eiropas Savienības (ES) dalībvalstu pilsoņiem, sākot no 18 gadu vecuma, kuriem ir reģistrēta dzīvesvieta Salaspils novada administratīvajā teritorijā 90 dienas pirms vēlēšanu dienas, vai kuriem Salaspils administratīvajā teritorijā pieder nekustamais īpašums. Lai apliecinātu vēlētāja identitāti jānorāda derīga ES pilsoņa pase vai personas apliecība (eID karte).

## Kandidātu saraksti

## Vēlēšanu rezultāti

## Ievēlētie deputāti
Vēlēšanu rezultāti tika uzzināti pēc visu vēlētāju balsu saskaitīšanas, un ievēlēto deputātu saraksts tika publicēts pēc vēlēšanu rezultātu apstiprināšanas.

## Atsauces

## Ārējās saites
* Kandidātu saraksti
* Vēlētāju aktivitāte
* Vēlēšanu rezultāti
* Ievēlēto deputātu saraksts
Lingua Franca Nova

***Lingua Franca Nova*** ( — ‘jaunā *[[lingua franca]]*’), saīsinājumā **LFN**, ir mākslīgā valoda, kuru 1965. gadā izveidoja Šipenburgas Universitātes profesors un filozofs Džordžs Būrejs. Valodas vārdu krājums ir balstīts uz romāņu valodām, tas ir, uz franču valodu, itāļu valodu, portugāļu valodu, spāņu valodu un katalāņu valodu.

## Ārējās saites

*
Krievu—zviedru karš (1741—1743)

[thumb|Daļa no [Somijas Karēlijas (dzeltenā krāsā), kas pēc Turku līguma 1743. gadā pārgāja Krievijas pakļautībā]]
**Krievu—zviedru karš (1741—1743)** jeb **Cepuraino karš** (, ), bija Zviedrijas un Krievijas Impērijas karš Austrijas mantojuma kara (1740—1748) laikā. Zviedriju diplomātiski atbalstīja Francijas Karaliste.

## Kara iegansts
Zviedrijā pretkrievu noskaņojumu pastiprināja Zviedrijas diplomāta Malkolma Sinklēra (*Sinclair*) nogalināšana Silēzijā 1739. gada jūnijā, kas Krievu—turku kara laikā bija notikusi Krievijas Impērijas ģenerālfeldmaršala Miniha uzdevumā.
1740. gada novembrī Pēterburgā notika galma apvērsums, kura laikā reģentu Bīronu arestēja, bet par jauno reģenti līdz ķeizara Ivana VI pilngadībai izsludināja viņa māti hercogieni Annu.
Francija un Zviedrija atbalstīja Pētera I meitas Elizabetes pretenzijas uz troni.

## Norise
Izmantojot Pēterburgas galma nesaskaņas, 1741. gada 8. augustā Zviedrijas Rigsdags pieteica karu Krievijai, taču 3. septembrī ap 20 tūkstošu vīru lielā Zviedrijas armija cieta sakāvi kaujā pie Lapēnrantas (zviedru: *Villmanstrand*).

Pēc 1741. gada 6. decembra galma apvērsuma jaunā Krievijas Impērijas valdniece Elizabete pavēlēja gāztā ķeizara Ivana VI ģimeni lielā slepenībā turēt ieslodzījumā Daugavgrīvas cietoksnī, tomēr atteicās no solījumiem atgriezt Baltijas provinces Zviedrijai un nolēma turpināt karadarbību.

1742. gada jūnijā Krievijas Impērijas karaspēks ar 30 tūkstošu vīru atsāka karadarbību, un Pētera Lasī vadībā ieņēma Haminas (*Fredrikshamn*), jūlijā Porvo (*Borgå*) un augustā Savonlinnas (*Nyslott*) un Hemēnlinnas (*Tavastehus*) cietokšņus. Helsinkos aplenktā Zviedrijas armija padevās 26. augustā.

1743. gada jaunvārī Krievijas Impērijas armija sāka uzbrukumu Turku (*Åbo*) virzienā, tādēļ Turku pilī sākās miera sarunas, kurās Zviedrijas pusi pārstāvēja Rīgā dzimušais sūtnis Ēriks Matīss fon Nolkens (*Nolcken*), bet Krievijas pusi ģenerālis Aleksandrs Rumjancevs. 1743. gada 17. jūnijā puses parakstīja vienošanos par kara pārtraukšanu, Riksdaga komisija piesprieda nāvessodu neveiksmīgajiem karaspēka komandieriem ģenerāļiem Kārlim Emīlam Lēvenhauptam un Henrikam Magnusam fon Budenbrokam.

7. augustā karojošās puses noslēdza Turku miera līgumu, kurā atteicās ne tikai no Baltijas provincēm, bet arī no Kīmmenegordas un Savonlinnas (*Kymmenegårds och Nyslotts*) lēnes daļas.

## Atsauces
Savonlinna

**Savonlinna** (;  — ‘Jaunpils’) ir pilsēta Somijas austrumu daļā. Pilsētā atrodas Olavinlinnas pils, kurā notiek Savonlinnas operas svētki.
thumb|center|400px|Savonlinnas panorāma ar pili (2013)

## Atsauces

## Ārējās saites

*Town of Savonlinna – Official site
*Visit Savonlinna official tourism site
*
*World66  – Open source travel guide
*Map of Savonlinna
Ēriks Matiass fon Nolkens

**Ēriks Matiass fon Nolkens** (; 1694—1755) bija vācbaltiešu cilmes Zviedrijas diplomāts, barons (1747).

## Dzīvesgājums
Dzimis 1694. gada 24. maijā Rīgā vācbaltiešu virsnieka Kristapa Reinholda fon Nolkena (1620—1732) un viņa sievas Ingeborgas Kristīnes, dzimušas fon Štakelbergas (1664—1747) ģimenē. Lielā Ziemeļu kara laikā dzīvoja Zviedru Pomerānijas pilsētā Vismārā, tad studēja Upsālas un Getingenes Universitātēs. 1716. gadā viņš iestājās Zviedrijas diplomātiskajā dienestā, kā kancelejas ierēdnis piedalījās Ālandu kongresa sarunās ar Krieviju (1718—1719). No 1720. līdz 1725. gadam un no 1726. līdz 1730. gadam viņš bija Zviedrijas sūtniecības sekretārs Berlīnē, tad Zviedru Pomerānijas valsts padomnieks.

1738. gadā Nolkenu iecēla par Zviedrijas ārkārtējo sūtni Krievijas Impērijā, kur viņš veda slepenas sarunas ar Pētera I meitu Elizabeti Petrovnu par palīdzību varas iegūšanā pēc ķeizarienes Annas nāves, pretī prasot atteikšanos no Baltijas provincēm.
Līdz ar krievu—zviedru kara sākumu Nolkens bija spiests atstāt Krieviju, tomēr jau 1742. gada ziemā viņu nosūtīja uz Maskavu vest miera sarunas, kas vainagojās ar Obu (Turku) miera līguma parakstīšanu 1743. gadā.

1744. gadā Nolkens kļuva par Zviedrijas valsts sekretāru, 1747. gadā par galma kancleru, 1750. gadā par Jenšēpingas galma tiesas prezidentu.

Miris 1755. gada 18. oktobrī Stokholmā.
Mazpolijas iela (Ščecina)

[thumb|250px|[Mečislava Karloviča Filharmonija (Ščecina)|Mečislava Karloviča Filharmonija]]
thumb|250px|12. vispārējā vidusskola un 33. pamatskola
**Mazpolijas iela** ir Ščecinas iela, Centra administratīvajā rajonā, Centra un Vecpilsētā apkaimē. Mazpolijas iela sākas krustojumā ar Aviatoru laukumu un beidzas krustojumā ar Jarovita ielu. Ielas kopējais garums ir 717 metri.

## Vēsturiskie nosaukumi
Iela izveidota 19. gadsimtā līdz ar pilsētas aizsargmūru nojaukšanu, tās sākotnējais nosaukums bija **Augustas iela** (vācu: *Augustastraße*). 1945. gadā tā tika pārsaukta par **Mazpolijas iela** (polu: *ulica Małopolska*).

## Ielas raksturojums
Mazpolijas iela ir 717 metrus gara asfaltēta iela Ščecinas centrā un vecpilsētā. Tā sākas krustojumā ar Aviatoru laukumu un iet austrumu virzienā. Mazpolijas ielai ir savienojumi ar Atbrīvošanas avēniju, Prūšu cieņas laukumu, Tadeuša Mazovecka ielu, Teofila Stažiņska ielu, Henrika Dievbijīgaia ielu un Jarovita ielu.

## Ievērojamas ēkas
* Mazpolijas ielā 17 atrodas Rajona tiesa.
* Mazpolijas ielā 22 atrodas 12. vispārējā vidusskola un 33. pamatskola.
* Mazpolijas ielā 47 atrodas Vojevodistes policijas pārvalde.
* Mazpolijas ielā 48 atrodas Mečislava Karloviča Filharmonija.

## Ielu savienojumi
* Aviatoru laukums
** Mazūrijas iela
** Jagaiļa iela
** Kašūbijas iela
** Pāvesta Jāņa Pāvila II
* Atbrīvošanas avēnija
* Prūšu cieņas laukums
* Tadeuša Mazovecka iela
* Teofila Stažiņska iela
* Henrika Dievbijīgaia iela
* Jarovita iela

## Atsauces
Everybody's Golf 3

***Everybody's Golf 3*** (Ziemeļamerikā ***Hot Shots Golf 3***, Japānā ***Minna no Gorufu 3***) ir datorspēle, ko izstrādāja *[[Clap Hanz]]* un izdeva *[[Sony Computer Entertainment]]*. Eiropā un Austrālijā spēle netika izplatīta.

## Atsauces
Freds Hendšels

Frederiks Hendšels (; dzimis , miris ) bija Vācijā dzimis amerikāņu peldētājs. Startējis 1900. gada vasaras olimpiskajās spēlēs Parīzē.

Viņš bija vienīgais ASV pārstāvis peldēšanas sacensībās 1900. gada vasaras olimpiskajās spēlēs. Tajās viņš startēja divās peldēšanas disciplīnās. Gan 200 metru brīvā stila, gan 200 metru peldēšanā uz muguras viņš startēja tikai kvalifikācijas kārtā un fināla mačām nekvalificējās.

## Atsauces

## Ārējās saites
* Freds Hendšels (SOK profils) 
* Freds Hendšels (Olympedia profils) 
* Freds Hendšels (Sports Reference profils)
Ancio

**Ancio** (, ) ir komūna Itālijā, Lacio reģionā. Ancio ir daļa no Romas metropoles pilsētas. 2020. gadā pilsētā dzīvoja 52,3 tūkstoši iedzīvotāju. Ancio atrodas Tirēnu jūras krastā, tā ir ostas pilsēta, kā arī kūrortpilsēta. Senās Romas laikos pilsētas nosaukums bija **Antija** (). Pilsētā dzimis Romas imperators Nerons.

## Atsauces

## Ārējās saites
Latvijas Studentu apvienība

**Latvijas Studentu apvienība** (LSA) ir Latvijas studējošos apvienojoša organizācija, kas iekļauj visu Latvijā akreditēto augstskolu studējošo pašpārvalžu pārstāvjus un pārstāv tos Augstākās izglītības padomē, tādējādi būdama augstākās izglītības politikas veidotāju partneris jautājumos, kas skar studējošos. LSA ir Eiropas Studentu apvienības (*European Students' Union*) biedrs.

LSA sauklis ir "Studentu lieta – taisna un cieta!"

## Atsauces
Čivitavekija

**Čivitavekija** (,  — ‘senā pilsēta’) ir komūna Itālijā, Lacio reģionā. Čivitavekija ir daļa no Romas metropoles pilsētas. 2020. gadā pilsētā dzīvoja 51,6 tūkstoši iedzīvotāju. Čivitavekija atrodas 60 km uz ziemeļrietumiem no Romas, Tirēnu jūras krastā. Tā ir ostas pilsēta. Čivitavekijā ir dzimis Kornēlijs, kurš bija Romas pāvests no 251. līdz 253. gadam.

## Atsauces

## Ārējās saites
Mihas grāmata

thumbnail|upright=1.0|Viena no Mihas grāmatas lappusēm
**Mihas grāmata**, saīsinājumā **Mi.**, ir Vecās Derības grāmata, viena no Divpadsmit mazo praviešu grāmatām. Tajā ir 7 nodaļas. Par tās autoru tradicionāli tiek uzskatīts pravietis Miha. Šajā grāmatā ir par taisnīguma un cerības tēmām. Trešajā nodaļā tiek brīdināts par to, ka grēku dēļ tiks nopostīta Jeruzaleme.

## Ārējās saites
Abdominoplastika

**Abdominoplastika** jeb **vēdera plastika** ir ķirurģiska operācija — liekās ādas un taukaudu noņemšana un vienlaicīga vēdera priekšējās sienas muskuļu pievilkšana, reizēm tiek veikta arī nabas korekcija. Operācija bieži nepieciešama arī būtiski novājējušiem, piemēram, pēc bariatrijas operācijām, tomēr to izdara tikai tad, kad svars ir stabilizējies.

## Abdominoplastikas operāciju veidi
Abdominoplastikas operācijas atšķiras apjoma ziņā un bieži tiek iedalītas kategorijās. Atkarībā no operācijas apjoma pilna abdominoplastika var ilgt no viena līdz piecām stundām. Daļēja abdominoplastika (mini vēdera plastika) var ilgt no vienas līdz divām stundām. Savukārt abdominoplastika "fleur‑de‑lis" formā var ilgt līdz septiņām stundām.

Atšķir pilnu un daļēju abdominoplastiku. Pilna abdominoplastika ir visizplatītākais veids, kas ietver nabas pozīcijas maiņu, muskuļu pievilkšanu un būtisku ķermeņa kontūru korekciju. Paplašinātā abdominoplastika — tā ir pilna abdominoplastika ar sānu augšstilba zonas pacelšanu. Veidojošais rētaudzis stiepjas no aizmugurējās paduses līnijas. Operācija nodrošina visu vēdera kontūru korekciju, tāpat kā pilna abdominoplastika, un ļauj papildus uzlabot sānu formu, kā arī izlīdzināt augšstilba augšējās sānu daļas kontūru.

Abdominoplastika ar augstu sānu pievilkšanu ir progresīva metode, tās veikšana aizņem nedaudz vairāk nekā četras ar pusi stundas. Tradicionālā abdominoplastika pievelk muskuļus vertikālā virzienā. Šajā jaunajā metodē, kas pazīstama kā abdominoplastika ar augstu sānu pievilkšanu, muskuļi tiek pievelkti ne tikai vertikāli, bet arī horizontāli. Šīs metodes rezultāts ir ievērojami plakans vēders ar daudz izteiktāku vidukļa kontūru.

Peldošā abdominoplastika jeb FAB tehnika — šī jaunā metode, kas pazīstama arī kā paplašinātā mini-abdominoplastika, ļauj pievilkt un veidot vēderu caur mazāku griezumu, kas neatrodas ap nabu. Caurs šo mazāko griezumu tiek noņemts ādas liekais daudzums, un naba īslaicīgi tiek atdalīta, paliekot virs muskuļiem. Muskuļi tiek pievilkti un formēti no krūšukurvja līdz kaunuma zonai. Pēc tam āda tiek pievilkta, un naba tiek piesaistīta atpakaļ vai, pēc vēlēšanās, pārvietota par vienu vai diviem centimetriem uz leju. Lai panāktu vēlamo rezultātu, var būt veikta arī liposakcija.

Cirkulārā abdominoplastika — tā ir paplašināta abdominoplastika kombinācijā ar sēžamvietu pacelšanu. Veidojošais rētaudzis iet apkārt ķermenim, un šo operāciju sauc arī par jostas liposakciju vai apakšējās ķermeņa daļas pacelšanu. Šī operācija vispiemērotākā pacientiem, kuri ir ievērojami zaudējuši svaru.

## Riski
Abdominoplastika tiek uzskatīta par drošu procedūru, tomēr komplikāciju risks ir augstāks nekā citām kosmētiskajām operācijām. Iespējamās komplikācijas ietver seromas, infekciju, ādas nekrozi un hematomas.

## Atsauces
Gupija

**Gupija** jeb **tīklainā gupija** (*Poecilia reticulata*) ir gupiju dzimtas zivju suga. Gupiju dabiskais izplatības areāls ir Dienvidamerikas ziemeļi — Venecuēlas un Gajānas saldūdeņi. Tā ir viena no visizplatītākajām akvārija zivīm, tāpēc sastopama arī citu pasaules daļu un kontinentu ūdeņos, no nebrīves nonākot savvaļā. Akvāriju vajadzībām ir selekcionētas dažādas formas un krāsas gupijas. Gupiju tēviņu garums ir 1.5-4 cm, mātīšu 3-7 cm.

## Ārējās saites
Kanzassitija (Kanzasa)

**Kanzassitija** () ir pilsēta Amerikas Savienotajās Valstīs, Kanzasas štata trešā lielākā pilsēta, kā arī Vaiandota apgabala centrs un trešā lielākā pilsēta Kanzassitijas metropolē. 2019. gadā Kanzassitijā dzīvoja 153 tūkstoši iedzīvotāju. Pilsēta atrodas pie Kanzasas un Misūri štatu robežas; robežas otrā pusē atrodas Misūri štata Kanzassitija.

Pilsētā bāzējās ASV augstākās futbola līgas klubs *[[Kanzassitijas "Sporting"|Sporting Kansas City]]*.

## Atsauces

## Ārējās saites
SpaceX CRS-22

***SpaceX CRS-22*** bija ASV uzņēmuma *[[SpaceX]]* bezpilota kravas kosmosa kuģa *[[Cargo Dragon]]* lidojums uz Starptautisko kosmosa staciju NASA *[[Commercial Resupply Services 2]]* (*CRS-2*) programmā. *Cargo Dragon* orbītā tika palaists 2021. gada 3. jūnijā; nolaižamais aparāts uz Zemes atgriezās 10. jūlijā.

Atšķirībā no iepriekšējiem *Falcon 9* lidojumiem, kad atkārtoti tika izmantota raķetes pirmā pakāpe, šoreiz tā bija jauna. Arī kravas kuģis bija jauns.

## Derīgā krava
*Cargo Dragon* kopējā kravas masa augšupceļā bija 3328 kg.
Hermētiskais nodalījums bija piepildīts ar 1948 kg kravas (kopā ar iepakojumu). Transportkuģa hermētiskajā sekcijā bija: zinātnisko eksperimentu aparatūra un materiāli (920 kg), mantas un pārtika apkalpei (341 kg), stacijas rezerves daļas un aprīkojums amerikāņu segmentam (345 kg), ārpuskuģa aktivitāšu aparatūra (52 kg), datoru piederumi (58 kg).

Nehermētiskajā kravas sekcijā bija 1380 kg sarullēti divi saules bateriju paneļi *ISS Roll-Out Solar Arrays* (*IROSA*), ko 2021. gada jūnijā uzstādīja stacijai.

No stacijas atpakaļ uz zemi tika nogādāta 2404 kg kravas. Tajā bija zinātnisko pētījumu paraugi, kā arī bojātas vai atkārtoti izmantojamas iekārtas.

## Lidojuma gaita
*Cargo Dragon* tika palaists  17:29:15 *UTC* ar nesējraķeti *[[Falcon 9 Block 5]]* no Kanaveralas zemesraga Gaisa spēku stacijas starta laukuma *SLC-39A*.

Pēc derīgās kravas atdalīšanas raķetes pirmā pakāpe nosēdās uz peldošās platformas *Of Course I Still Love You* Atlantijas okeānā.

5. jūnijā 09:09 *UTC* kravas kuģis automātiskā režīmā saslēdzās ar SKS pie *[[Harmony (SKS)|Harmony]]* moduļa augšējās pieslēgvietas pievienotā adaptera *[[Pressurized Mating Adapter|PMA-3]]* saslēgšanās mezgla *[[International Docking Adapter|IDA-3]]*.

10. jūnijā 22:49 *UTC* ar manipulatoru *Canadarm-2* no *Dragon* nehermētiskās kravas sekcijas tika izņemta *IROSA* saules bateriju pakete. 30. jūnijā, pēc saules bateriju uzstādīšanas, *IROSA* transportēšanas iepakojums tika ievietots atpakaļ kuģī.

8. jūlijā 14:45 *UTC* *Cargo Dragon* atvienojās no stacijas. 
10. jūlijā kuģis aptuveni 02:45 *UTC* uz iedarbināja dzinējus un veica noiešanu no orbītas. 03:29 *UTC* nolaižamais aparāts nolaidās Atlantijas okeāna Meksikas līcī. punktā aptuveni 84,3° R 29,2° Z. Lidojuma ilgums bija 36 dienas 9 stundas 59 minūtes.

## Atsauces

## Ārējās saites
* CRS-22 Mission  SpaceX
* SpaceX CRS-22 Mission Overview  NASA
* Dragon CRS-21,... CRS-26 (SpX 21,... 26) Gunter Dirk Krebs
Lagārds (peldētājs)

**Lagārds** () bija franču peldētājs. Startējis 1900. gada vasaras olimpiskajās spēlēs Parīzē.

Viņš olimpiskajās spēlēs Parīzē piedalījās 4000 metru brīvā stila peldēšanā. Šajā disciplīnā viņš startēja tikai priekšsacīkšu kārtā, kur savā peldējumā izcīnīja 5. vietu, rezultāts — 1:38:31.8, un fināla mačam nekvalificējās.

## Atsauces

## Ārējās saites
* Lagārds (SOK profils) 
* Lagārds (Olympedia profils) 
* Lagārds (Sports Reference profils)
Teksjē (peldētājs)

**Teksjē** () bija franču peldētājs. Startējis 1900. gada vasaras olimpiskajās spēlēs Parīzē.

Teksjē Parīzes olimpiskajās spēlēs kopumā startēja četrās peldēšanas disciplīnās — brīvā stila 200 metru, 1000 metru un 4000 metru peldēšanā, kā arī 200 metru peldēšanā uz muguras. Visās šajās disciplīnās viņš startēja tikai priekšsacīkšu kārtā, fināla mačam nekvalificējoties.

## Atsauces

## Ārējās saites
* Teksjē (SOK profils) 
* Teksjē (Olympedia profils) 
* Teksjē (Sports Reference profils)
Fabio Mainoni

**Fabio Mainoni** () bija itāļu peldētājs. Startēja 1900. gada vasaras olimpiskajās spēlēs Parīzē.

Manioni olimpiskajās spēlēs piedalījās 4000 metru brīvā stila peldēšanā. Šajā disciplīnā viņš fināla mačā izcīnīja 6. vietu, rezultāts — 1:18:25.4.

## Atsauces

## Ārējās saites
* Fabio Mainoni (SOK profils) 
* Fabio Mainoni (Olympedia profils) 
* Fabio Mainoni (Sports Reference profils)
Obi-Vans Kenobi

**Obi-Vans Kenobi** jeb **Bens Kenobi** () ir tēls Džordža Lūkasa zinātniskās fantastikas filmu sērijā "Zvaigžņu kari". Obi-Vanu Kenobi  apmācīja Kvaigons Džins. Jaunībā viņš uzvarēja situ Dārtu Maulu un ģenerāli Grīvu. Pēc sava skolotāja pirmsnāves lūguma viņš apmācīja Anakinu Debesgājēju (Skaivokeru), taču, tam pārejot tumsas spēku pusē, Obi-Vans Kenobi ar viņu cīnījās un nocirta tam kājas. Pēc tam atlikušo mūžu Anakinam (Dārtam Veideram) bija jāstaigā speciālā tērpā, kas uzturēja viņu pie dzīvības. Vecumdienās Kenobi sāka apmācīt Lūku Debesgājēju un palīdzēja tam iznīcināt "Nāves zvaigzni". Cīņā ar gaismas zobeniem viņu nogalināja Dārts Veiders.
Nevēra

**Nevēra** (, ) ir pilsēta Francijā, Burgundijas-Franškontē reģionā. Nevēra ir Njevras departamenta administratīvais centrs. 2018. gadā pilsētā dzīvoja 33,3 tūkstoši iedzīvotāju. Tā atrodas Luāras upes krastos, pie Njevras ietekas tajā. Senās Romas laikos pilsēta bija zināma ar nosaukumu **Nevirna** () un **Novioduna** (*Noviodunum*). 16. gadsimtā pilsētā dzīvoja ievērojamā Gonzagu dzimta, kura šajā pilsētā attīstīja keramikas tradīcijas. Nevērā atrodas Formula 1 sacīkšu trase Maņikūra.

## Atsauces

## Ārējās saites
Aukslējas

**Aukslējas** () ir cilvēku un dzīvnieku mutes dobuma augšējā daļa. Cilvēkiem tās veido cietās un mīkstās aukslējas. Cietās aukslējas veido horizontāli novietotas plātnītes, aizmugurējo daļu veido aukslēju kauls. Cietās aukslējas atdala mutes dobumu no deguna dobuma. Cietās aukslējas sedz gļotāda, kurā atrodas daudz siekalu dziedzeru. Mīkstās aukslējas veido muskuļi, saistaudi un gļotāda. Mīkstās aukslējas atrodas mutes dobuma augšējās sienas mugurējā daļā. Ēšanas laikā mīkstās aukslējas paceļas uz augšu, noslēdzot deguna dobumu un ļaujot barībai droši nonākt rīklē.

## Ārējās saites
Mortjē (peldētājs)

**Mortjē** () bija franču peldētājs. Startējis 1900. gada vasaras olimpiskajās spēlēs Parīzē.

Olimpiskajās spēlēs Mortjē piedalījās brīvā stila 4000 metru peldēšanā. Šajā disciplīnā viņš startēja tikai kvalifikācijas kārtā, kur savā peldējumā ieguva 4. vietu, rezultāts — 1:40:16.8, fināla mačam nekvalificējoties.

## Atsauces

## Ārējās saites
* Mortjē (SOK profils) 
* Mortjē (Olympedia profils) 
* Mortjē (Sports Reference profils)
Skaidrīte Plismane

**Skaidrīte Plismane** (pirmslaulību uzvārds **Vēgnere**; dzimusi ) ir bijusī latviešu volejboliste, 1960. gada pasaules čempione PSRS izlases sastāvā, PSRS Nopelniem bagātā sporta meistare.

## Biogrāfija
Dzimusi 1933. gadā Rīgā. Mācījusies Kundziņsalas pamatskolā un Rīgas 2. vidusskolā. Pēc tam studējusi Latvijas Valsts fiziskās kultūras institūtā. Šeit 1951. gadā, astoņpadsmit gadu vecumā, sākusi trenēties volejbolā. Volejbola laukumā bijusi saspēles vadītāja (cēlāja). Latvijas izlasē iekļauta 1952. gadā. Tās sastāvā ieguvusi bronzas medaļu 1959. gada PSRS Tautu spartakiādē.   

1954. gadā PSRS studentu izlases sastāvā izcīnījusi zelta medaļu Pasaules studentu meistarsacīkstēs. PSRS izlases sastāvā kļuvusi par 1960. gada pasaules čempioni un 1962. gada vicečempioni. 

Pēc volejbolistes karjeras beigām ilgus gadus strādājusi Rīgas Politehniskajā institūta (tagad Rīgas Tehniskā universitāte) Fizkultūras un sporta katedrā par pasniedzēju, pensijas gados – Ķīpsalas peldbaseinā.

### Privātā dzīve
1958. gada janvārī precējusies ar volejbolistu Rolandu Plismani.

## Apbalvojumi un pagodinājumi
* PSRS Nopelniem bagātā sporta meistare.
* PSRS medaļa "Par darba varonību".
* 1960. gada Latvijas izcilākā sportiste (Laikraksta "Sports" aptauja).

## Atsauces

## Ārējās saites

* SVEICAM SKAIDRĪTI PLISMANI JUBILEJĀ!
Eduards Meiers

**Eduards Meiers** (; dzimis , miris ) bija nīderlandiešu peldētājs un ūdenspolo spēlētājs. Startējis 1900. gada vasaras olimpiskajās spēlēs Parīzē un 1908. gada vasaras olimpiskajās spēlēs Londonā.

Meiers olimpiskajās spēlēs Parīzē startēja brīvā stila 4000 metru peldēšanā. Šajā disciplīnā viņš fināla mačā izcīnīja 5. vietu, ar rezultātu 1:16:37.2. 1908. gada Londonas olimpiskajās spēlēs viņš bija Nīderlandes ūdenspolo komandas pārstāvis. Komanda ūdenspolo vīriešu turnīrā izcīnīja 4. vietu.

## Atsauces

## Ārējās saites
* Eduards Meiers (SOK profils) 
* Eduards Meiers (Olympedia profils) 
* Eduards Meiers (Sports Reference profils)
Žaks Letē

**Žaks Letē** (; dzimis , miris ) bija franču peldētājs. Startējis 1900. gada vasaras olimpiskajās spēlēs Parīzē.

Viņš olimpiskajās spēlēs startēja 200 metru brīvā stila peldēšanā. Šajā disciplīnā viņš startēja tikai kvalifikācijas kārtā un finālam nekvalificējās.

## Atsauces

## Ārējās saites
* Žaks Letē (SOK profils) 
* Žaks Letē (Olympedia profils) 
* Žaks Letē (Sports Reference profils)
Mazā Alūksnes iela

**Mazā Alūksnes iela** ir iela Rīgā, Ziemeļu rajonā, Pētersalā. Mazā Alūksnes iela sākas krustojumā ar Katrīnas dambi un beidzas krustojumā ar Mastu ielu. Ielas garums ir 150 metri, tā ir klāta ar asfalta segumu. Mazajā Alūksnes ielā ir daudzstāvu namu apbūve. 1908. gadā tās nosaukums pilsētas kartē bija **Dīķa iela**.

## Ielu savienojumi
Mazā Alūksnes iela ir savienota ar šādām ielām:
* Katrīnas dambis (T veida krustojums)
* Mastu iela (T veida krustojums)

## Skatīt arī
* Pētersala-Andrejsala

## Atsauces
Bērdžess

**Bērdžess** var būt:

* Entonijs Bērdžess (*Anthony Burgess*; 1917―1993) ― angļu rakstnieks un komponists.
* Tomass Bērdžess (*Thomas Burgess*; 1872―1950) ― britu izcelsmes Francijas peldētājs un ūdenspolo spēlētājs.
Karalienes dziesma

**Karalienes dziesma** ir 2000. gadā izdota dziedātājas Margaritas Vilcānes labāko dziesmu izlase.

## Vēsture
Dziesmu izlasi mūzikas kompānija "Platforma Records" izdod sakarā ar M. Vilcānes 60. jubileju. Tajā iekļautas 19 dziesmas no viņas 70., 80. un 90. gadu repertuāra. Izlasē nav iekļautas dziedātājas agrīnās dziesmas no 60. gadiem, kā arī Alfrēda Vintera dziesmas no 1990. gadā izdotās skaņuplates. Lielāko izlases daļu veido 70. gados un 80. gadu pirmajā pusē ierakstītās Raimonda Paula, Gunāra Freidenfelda, Zigmara Liepiņa dziesmas. Noslēgumā pievienotas trīs dziesmas no 1996. gadā izdotā A. Vilcāna dziesmu albuma "Ģimeniska debija".

## Dziesmu saraksts
# Vēl jau ziedu (A. Kublinskis, Ā. Elksne) (1986)
# Paldies, draugs! (B. Kempferts)
# Baltā saule (R. Pauls, Z. Purvs) No albuma "Tik dzintars vien" (1970)
# Pusnaktī (J. Sildegs, Z. Purvs) (1973)
# Karalienes dziesma no mūzikla "Trīs musketieri" (I. Kalniņš, Viks) No albuma "Cher ami" (1977)
# Ances romance no kinofilmas "Klāvs, Mārtiņa dēls" (R. Pauls, J. Peters) No albuma "Teic, kur zeme tā" (1971)
# Romance no kinofilmas "Ceplis" (M. Zariņš, P. Rozītis) (1972)
# Noliec galvu manā klēpī (Z. Liepiņš, E. Zālīte) (1987)
# Tāls Parīzes radio (R. Pauls, J. Peters) No albuma "Laternu stundā" (1976)
# Latgalei (R. Pauls, Z. Purvs) No albuma "Tik dzintars vien" (1970)
# Kaktuss (G. Freidenfelds, G. Selga) No minialbuma "Kaktuss" (1972)
# Taču (G. Freidenfelds, O. Vācietis) No minialbuma "Margarita Vilcāne" (1974)
# Dziesma par pazaudēto laiku (Z. Liepiņš, Ā. Elksne)
# Jūras tango (Z. Rezevskis, Z. Purvs)
# Vien mani neaizliedz (Z. Liepiņš, D. Dreika) 
# Piramīda (grupa "Jumprava") (1988)
# Tikai reiz (A. Vilcāns, Ā. Elksne) (1996)
# Pareģojums sievietei (A. Vilcāns) (1996)
# Ai, saldā dzīve galmā (A. Vilcāns, Ā. Elksne) (1996)

1.-16. dziesmas ierakstītas Latvijas Radio 1. studijā. 17.-19. dziesmas ierakstītas studijā "Melodija".

2000. gadā dziesmu izlasi izdeva ierakstu kompānija "Platforma Records".
Leja Organa

**Princese Leja Organa** () ir izdomāts tēls Džordža Lūkasa un *[[The Walt Disney Company|Disney]]* Zvaigžņu karu triloģijās, ko spēlē Kerija Fišere.

Filmā "Jaunā Cerība" Lejas kuģim uzbrūk impērija, lai atņemtu nozagtos "Nāves zvaigznes" būvniecības plānus. Viņa tos ieliek kuģa labošanas droīdā R2-D2, kurš aizbrauc ar glābšanas kapsulu. Princesi Leju sagūsta un iesloga Nāves zvaigznē, taču Lūks, saņēmis slepenu ziņojumu no R2-D2, izglābj viņu. Leja Organa ir Anakina Debesgājēja un Padmes Amidalas meita. Viņas dvīņubrālis ir Lūks Debesgājējs, vīrs Hans Solo, bet dēls Bens Solo, kurš vēlāk kļūst par ļaundari Kailo Renu.
Regbijs 1900. gada vasaras olimpiskajās spēlēs

[thumb|Sacensību norises vieta — [Vensēnas velodroms.]]

**[[Regbijs]] [[1900. gada vasaras olimpiskās spēles|1900. gada vasaras olimpiskajās spēlēs]]** bija viens no 20 oficiālajiem olimpiskajiem sporta veidiem. Regbija sacensības tika aizvadītas 1900. gada 14. oktobrī un 28. oktobrī. Tās notika Vensēnas velodromā, Parīzē. Sacensībās startēja 3 komandas, kopā 47 spēlētāji no 5 valstīm. Šī bija pirmā reize, kad regbijs bija iekļauts olimpisko spēļu programmā.

Par pirmajiem olimpiskajiem čempioniem regbijā kļuva Jauktās komandas regbistu komanda *Union des Sociétés Françaises*. Savukārt sudraba medaļa tika piešķirta abām divām atlikušajām komandām — Vācijas regbistu komandai *FC 1880 Frankfurt* un Lielbritānijas regbistu komandai *Moseley Wanderers*.

## Medaļu ieguvēji
### Medaļnieki

### Medaļu sadalījums starp valstīm
*  — Pirmās izcīnītās olimpiskās medaļas valstij šajā sporta veidā
*  — Pirmās izcīnītā zelta medaļas valstij šajā sporta veidā
*  — Pirmās izcīnītā sudraba medaļas valstij šajā sporta veidā

## Turnīra rezultāti
; 1. spēle
Pirmā regbija spēle notika starp Jaukto komandu un Vāciju 1900. gada 14. oktobrī. Pēc pirmā puslaika vadībā bija Jauktā komanda ar rezultātu 14:5, un rezultāta pārsvaru noturēja līdz beigām. Jauktā komanfa uzvarēja ar rezultātu 27:17. Komandas labā punktus guva Andrē Rūzvelts, Franss Reišels un Emīls Sarāds. Vācijas komandas labā punktus guva Hugo Betings, Ērihs Ludvigs, Heinrihs Reics un Augusts Šmīrers. 

; 2. spēle
Otrā regbija spēle start Jaukto komandu un Lielbritāniju notika 1900. gada 28. oktobrī (olimpisko spēļu pēdējā dienā). Pirmajā puslaikā Lielbritānijas komanda neguva nevienu pinktu un tikai otrajā puslaikā viņi ieguva astoņus punktus. Jauktā komanda šajā spēlē uzvarēja Lielbritāniju, ar rezultātu 27:8. Tās labā punktus guva Leons Binošs, Žans Kollā, Žans Gijs Gotjē, Žozefs Olivjē, Franss Reišels, Andrē Rišmans un Emīls Sarāds, savukārt Lielbritānijai — Henrijs Bērtlzs un Džozefs Voliss.

### Turnīra statistika

## Pārstāvētās valstis un sportisti

Regbija sacensībās kopā startēja 3 komandas, 47 sportisti, no 5 valstīm.

*Iekavās uzrādīts sportistu skaits no valsts.*

* 
* 
* 
* 
* 
* **

## Atsauces

## Ārējās saites
* Regbijs 1900. gada vasaras olimpiskajās spēlēs (''Sports Reference'') 
* Regbijs 1900. gada vasaras olimpiskajās spēlēs (''Olympedia'') 
* Regbijs 1900. gada vasaras olimpiskajās spēlēs (''Olympics'') 
* 
* De Wael, Herman. *Herman's Full Olympians*: "Rugby 1900".  Accessed 2 March 2006. Available electronically at http://users.skynet.be/hermandw/olymp/rug1900.html .
* Regbijs olimpiskajās spēlēs
C-3PO

**C-3PO** (/ˌsiːˈθriːpioʊ/) jeb **Sī-Trīpio** () ir izdomāts tēls Džordža Lūkasa izveidotajā "Zvaigžņu karu" franšīzē, kurš parādās oriģinālajā triloģijā, priekšvēstures triloģijā un turpinājuma triloģijā. Protokola droīdu C-3PO deviņu gadu vecumā uzbūvēja Anakins Debesgājējs. Sākotnēji tas tika izstrādāts kā protokola droīds, kas paredzēts etiķetes, paražu un tulkošanas darbībām. C-3PO labākais draugs ir neliels kosmosa kuģu labošanas droīds R2-D2. Entonijs Denjelss atveidojis varoni desmit no vienpadsmit līdz šim izveidotajām Zvaigžņu karu filmām, izņemot filmā "Hans Solo: Zvaigžņu karu stāsts", kur varonis neparādās. Entonijs Denjelss ir arī vienīgais cilvēks, kurš piedalījies visās oficiālajās "Zvaigžņu karu" triloģiju filmās.

## Ārējās saites
Pielekši

**Pielekši** ir ciems Cēsu novada Raiskuma pagastā. Atrodas pagasta austrumu daļā.

Apdzīvotā vieta atrodas nomaļus no valsts autoceļiem, Gaujas upes krastā.

## Atsauces
Miglači

**Miglači** ir ciems Cēsu novada Raiskuma pagastā. Atrodas pagasta  ziemeļaustrumu daļā.

Apdzīvotā vieta atrodas pie autoceļa V288 un V290 krustojuma.

## Atsauces
2020. gada Baltijas kauss futbolā

**2020. gada Baltijas kauss futbolā** notika Igaunijā, Latvijā un Lietuvā no  līdz . Sākotnēji tika plānots, ka turnīrs notiks 2020. gada vasarā, bet COVID-19 pandēmijas dēļ tas tika pārcelts uz 2021. gada vasaru. Tas bija pēc skaita 29. Baltijas kauss. Baltijas kausu izcīnīja Igaunijas izlase, uzvarot 4. reizi oficiālos turnīros.

## Turnīra tabula

## Spēles
R2-D2

**R2-D2** (/ˌɑːr.tuːˈdiːtuː/) jeb **Artū-Dītū** () ir izdomāts varonis Džordža Lūkasa izveidotajā filmu sērijā Zvaigžņu kari. Viņš ir piedalījies desmit no vienpadsmit līdz šim uzņemtajām Zvaigžņu karu filmām. Dažādos filmas posmos droīds R2-D2 ir C-3PO, Padmes Amidalas, Anakina Debesgājēja, Leijas Organas, Lūka Debesgājēja, Obi-Van Kenobi, BB-8, Rejas un D-O draugs. R2-D2 un viņa pavadonis C-3PO ir vienīgie varoņi, kas parādījušies katrā Zvaigžņu karu filmā, izņemot filmu "Hans Solo: Zvaigžņu karu stāsts" (2018).

Zvaigžņu karu oriģinālajā triloģijā, kā arī dažās epizodēs priekšvēstures triloģijā R2-D2 spēlēja angļu aktieris Kenijs Beikers. Turpinājuma triloģijā Beikers bija kā filmas "Spēks mostas" konsultants, taču dažos Džimijs Vī arī spēlēja varoni. Vēlāk, sākot no filmas "Pēdējie džedi" Džimijs Vī pilnībā pārņēma lomu. Filmā "Skaivokera atdzimšana" leļļu aktieri Hasans Tadžs un Lī Tauersijs spēlē R2-D2 lomu, aizstājot Džimiju Vī. R2-D2 skaņas un vokālos efektus radīja skaņu dizainers Bens Birts.

Filmā "Ļaunumu vēstošā ilūzija" R2-D2 ir kosmosa kuģu labošanas droīds. Kad kāda uzbrukuma laikā R2-D2 salabo un izglābj kuģi, karaliene Padme Amidala apbalvo droīdu, un kopš tā laika R2-D2 ir galveno varoņu draugs. Oriģinālās triloģijas filmā "Jaunā cerība" droīdā tiek ielikti nozagtie impērijas Nāves zvaigznes plāni, kas vēlāk palīdz dumpiniekiem to iznīcināt.

Robota labākais draugs un sabiedrotais ir protokola droīds C-3PO, kurš vienīgais saprot R2-D2 valodu.
Mazā Bišu iela

**Mazā Bišu iela** ir iela Rīgā, Zemgales priekšpilsētā, Āgenskalnā. Mazā Bišu iela sākas krustojumā ar Nometņu ielu un beidzas krustojumā ar Bišu ielu. Kopējais ielas garums ir 110 metri, tā ir klāta ar asfaltbetona un grants segumu. Mazajā Bišu ielā ir dzīvojamā apbūve, šeit atrodas senākais līdz mūsdienām saglabātais Pārdaugavas kompaktās apbūves fragments (18.—19. gadsimts).

Mazā Bišu iela Rīgas kartogrāfiskajā materiālā atrodama kopš 1880. gada ar tagadējo nosaukumu.

## Ielu savienojumi
Mazā Bišu iela ir savienota ar šādām ielām:
* Nometņu iela (T veida krustojums);
* Bišu iela (T veida krustojums).

## Skatīt arī
* Āgenskalns

## Atsauces
Denijs Makelī

**Denijs Desmonds Makelī** (; dzimis  Vilemstadē, Kirasao) ir Nīderlandes futbola tiesnesis. Papildus tiesāšanai viņš strādā par policijas inspektoru Roterdamā un par Nīderlandes Karaliskās futbola asociācijas tiesnešu attīstības koordinatoru.

## Karjera
*[[Eredivisie]]* spēles sāka tiesāt 2009. gadā. Par FIFA kategorijas tiesnesi kļuva 2011. gadā. 2012. gadā tiesāja Eiropas U-19 čempionāta finālu. 2012. gadā sāka tiesāt UEFA Eiropas līgas spēles, bet 2014. gadā arī UEFA Čempionu līgā. 

2018. gada FIFA Pasaules kausā viņš bija viens no video tiesneša asistentiem. Šos pienākumus pildīja arī 2019. gada FIFA Pasaules kausā sievietēm. Makelī tiesāja 2019.—2020. gada UEFA Eiropas līgas finālspēli starp *[[Sevilla FC]]* un Milānas "Internazionale".

2021. gada aprīlī Makelī tika apstiprināts par vienu no tiesnešiem 2020. gada Eiropas čempionāta finālturnīrā. Viņš tika nozīmēts tiesāt turnīra atklāšanas spēli starp Itālijas un Turcijas izlasēm. *Euro 2020* tiesāja vēl vienu grupu turnīra spēli, astotdaļfinālu starp Angliju un Vāciju un pusfinālu starp Angliju un Dāniju.

2022. gada FIFA Pasaules kausa finālturnīrā tiesāja divas grupu turnīra spēles. 2024. gada aprīlī UEFA apstiprināja viņu par vienu no galvenajiem tiesnešiem  2024. gada Eiropas čempionāta finālturnīrā Vācijā.

## Atsauces
 

## Ārējās saites
Mofs Tarkins

**Mofs Tarkins** jeb **Vilhufs Tarkins** ir izdomāts tēls Džordža Lūkasa izveidotajā "Zvaigžņu karu" filmu sērijā. Viņš pirmoreiz parādās 1977. gada filmā "Zvaigžņu kari: Jaunā cerība", kur Mofu Tarkinu attēlo Pīters Kušings. Vilhufs Tarkins ir viens no diviem filmas galvenajiem ļaundariem. Filmā Tarkins tiek attēlots kā augsts Galaktikas Impērijas virsnieks, kurš ir atbildīgs par operācijām slepenajā kosmosa bāzē "Nāves zvaigzne". Cenšoties uzzināt, kur atrodas dumpinieku bāze, viņš pavēl ar "Nāves Zvaigznes" superlāzeru iznīcināt planētu Alderānu. Mofs Tarkins tiek nogalināts filmas beigās, kad Lūks Debesgājējs iznīcina "Nāves zvaigzni".

Ārpus oriģinālās 1977. gada filmas "Jaunā cerība" Tarkina tēls parādās dažādās citās grāmatās un filmās, tostarp animācijas sērijās "Zvaigžņu kari: Klonu kari", "Zvaigžņu kari: Dumpinieki" un "Zvaigžņu kari: Sliktā partija", kā arī filmās "Zvaigžņu kari: Situ atriebība".

Tarkina varonis ir labi novērtēts, un viņu sauca par "vienu no visbriesmīgākajiem ļaundariem Zvaigžņu karu vēsturē".

## Atsauces
Nāves zvaigzne

**"Nāves zvaigzne"** () ir izdomāta kosmosa stacija un galaktikas superierocis, kas attēlots Džordža Lūkasa izveidotajā "Zvaigžņu karu" franšīzē.

Uzskata, ka pirmās "Nāves zvaigznes", kas parādās sākotnējā 1977. gada filmā "Zvaigžņu kari: Jaunā cerība", diametrs pārsniedz 160 kilometrus, un to apkalpo aptuveni 1,7 miljoni militārpersonu un 400 000 droīdu (robotu). Otrā "Nāves zvaigzne" parādās filmā "Zvaigžņu kari: Džedu atgriešanās", un tā ir ievērojami lielāka — 200 kilometru diametrā, un, kaut arī tā nav pabeigta, ir tehnoloģiski attīstītāka nekā tās priekšgājēja. Abas "Nāves zvaigznes" uzbūvēja Galaktikas impērija, lai stiprinātu kontroli pār galaktiku, un tās ir bruņotas ar speciālu kristālu darbināmiem superlāzeriem, kas var iznīcināt veselas planētas. Pirmajai "Nāves zvaigznei" ir vajadzīgs ievērojams laiks, lai pilnībā uzlādētu savu superlāzeru, un Dumpinieku alianse to iznīcina, izmantojot tās vājo vietu: izplūdes atveri, kurai trāpot ar precīzu šāvienu, izraisās ķēdes reakcija visā stacijas infrastruktūrā. Otro "Nāves zvaigzni" iznīcina tiešs uzbrukums tās galvenajam reaktoram, jo ​​tās nepilnīgais stāvoklis ļauj kosmosa kuģiem lidot caur tās infrastruktūru.

Kopš pirmās parādīšanās "Nāves zvaigzne" ir kļuvusi par kultūras ikonu un plaši atzītu Zvaigžņu karu franšīzes elementu. Tas iedvesmoja daudzus līdzīgus superieročus fantastikā, kā arī citos "Zvaigžņu karu" darbos. 2015. gada filma "Zvaigžņu kari: Spēks mostas" iepazīstināja ar Zvaigžņiznīcinātāja bāzi, planētu, kuru Pirmais ordenis pārveidoja par superieroci. Lai gan tas ir jaudīgāks un tehnoloģiski attīstītāks par abām "Nāves zvaigznēm" un spēj iznīcināt visas planētu sistēmas, dumpinieki to iznīcina.

## Atsauces
Šatelaraba

**Šatelaraba** (, *šaṭṭ al-ʿarab* — ‘arābu straume’) jeb **Arvandruda** () ir upe Tuvajos Austrumos, kura izveidojas satekot kopā Eifratai un Tigrai un plūst pa Irākas teritoriju, lejtecē pa Irākas un Irānas robežu. Tā ietek Persijas līcī. Upes garums ir 200 km, bet kopējais garums ar satekupi Eifratu sasniedz 3596 km; šī upju sistēma ir 20. garākā upe pasaulē. Lielākā pilsēta Šatelarabas krastos ir Basra.

## Ārējās saites
Reputācija

**Reputācija** (no  — 'prātošana, domāšana') ir sabiedrības vienības (personas, grupas, organizācijas vai vietas) viedoklis par šo vienību, kas parasti veidojies to novērtējot pēc noteiktu kritēriju kopuma, piemēram, uzvedības vai snieguma.

Reputācija ir visuresošs, spontāns un ļoti iedarbīgs sociālās kontroles mehānisms dabiskās sabiedrībās. Tas ir mācību priekšmets sociālajās, vadības, un tehnoloģiskajās zinātnēs. Tās ietekme svārstās no konkurences apstākļiem, piemēram, tirgiem, līdz kooperatīviem, piemēram, uzņēmumiem, organizācijām, institūcijām un kopienām. Turklāt reputācija darbojas dažādos aģentūras līmeņos — individuālā un virs individuālā. Pārindividuālā līmenī tas attiecas uz grupām, kopienām, kolektīviem un abstraktām sociālajām vienībām (piemēram, uzņēmumiem, korporācijām, organizācijām, valstīm, kultūrām un pat civilizācijām). Tas ietekmē dažāda mēroga parādības, sākot no ikdienas dzīves līdz attiecībām starp tautām. Reputācija ir būtisks sociālās kārtības instruments, kas balstīts uz sadalītu, spontānu sociālo kontroli.

Reputācijas jēdziens tiek uzskatīts par svarīgu uzņēmējdarbībā, politikā, izglītībā, tiešsaistes kopienās un daudzās citās jomās, un to var uzskatīt par šīs sociālās vienības identitātes atspoguļojumu.

## Atsauces
 

## Ārējās saites
* Roger Dingledine, Michael J Freedman, David Molnar, David Parkes, Paul Syverson. Reputation
Jurģi (Stalbes pagasts)

**Jurģi** (**Jurģīši**, **Kronīši**) ir ciems Cēsu novada Stalbes pagastā. Atrodas pagasta  centrālajā daļā.

Apdzīvotā vieta atrodas nomaļus no valsts autoceļiem.

## Atsauces
Brasla (Straupes pagasts)

**Brasla** (**Braslas**) ir ciems Cēsu novada Straupes pagastā. Atrodas pagasta dienvidrietumu daļā.

Apdzīvotā vieta atrodas pie autoceļa A3 un V280 krustojuma, Braslas upes krastā. Pār Braslas upei atrodas otrs Braslas ciems, kas ietilpst Krimuldas pagastā. Pie ciema izveidota Braslas ūdenskrātuve. Ūdenskrātuve uzstādināta 1928.—1930. gadā Braslas hidroelektrostacijas vajadzībām. Elektrostacijas iekārtas 1970. gados demontētas, ūdenskrātuve izmantota zivjaudzētavas vajadzībām. 2000. gadā HES atjaunota ar jaudu 400 kW.

## Atsauces
Strautiņi (Straupes pagasts)

**Strautiņi** ir ciems Cēsu novada Straupes pagastā. Atrodas pagasta rietumu daļā.

Apdzīvotā vieta atrodas pie autoceļa A3, Braslas upes krastā.

Pie ciema ir Lielstraupes zirgu pasta stacija - valsts nozīmes arhitektūras piemineklis. Lapaiņu viduslaiku kapsēta  ir vietējās nozīmes kultūras piemineklis.

## Atsauces
Amanda Ziemele

**Amanda Ziemele** (dzimusi 1990. gadā Rīgā) ir latviešu gleznotāja, 2021. gada Purvīša balvas ieguvēja.

## Biogrāfija
A. Ziemele ieguvusi bakalaura grādu glezniecībā Latvijas Mākslas akadēmijā. No 2015. līdz 2018. gadam studijas turpinājusi *Hochschule für Bildende Künste* Drēzdenē (Vācijā), viņas diplomdarbs *Gaining Ground* saņēmis *Freundeskreis der HfBK Dresden* balvu kā labākais maģistrantūras studenta darbs, nominēts arī Eiropas mākslas studentu darbu balvai *Start Point Prize* (2018). Ieguvusi BDO balvu jauno mākslinieku atbalstam (2020). Kopš 2020. gada viena no nekomerciālās mākslinieku vadītās galerijas *LOW* komandas.

Kopš 2016. gada sarīkojusi vairākas personālizstādes, iesaistījusies dažādos sadarbības projektos, piedalījusies izstādēs Latvijā un ārzemēs. Viņu saista glezniecības formālās īpašības un ar tām saistītu ideju un kontekstu lauks, instalācijas saistība ar telpu, intervences un humors.

2021. gada 11. jūnijā A. Ziemele saņēma Purvīša balvu par izstādi "Kvantu matu implanti" (2019) kim? Laikmetīgās mākslas centrā.

2023. gadā Latvijas Nacionālajā māksla muzejā notika A. Ziemeles personālizstāde "Saule ar zobiem". 2023. gada vasarā tika paziņots, ka A. Ziemele nākamajā gadā pārstāvēs Latviju Venēcijas mākslas biennālē.

## Atsauces